
Deasupra râului se înălța terasa unei cârciumi în Guégon care era mai tot timpul plină de siderurgiști. Aceștia intrau în cârciumă direct din shift uneori chiar fără să se mai spele la dușuri cu fețele negre de parcă ar fi urcat din mină. Acolo venea toată lumea de fapt, poliția, jandameria chiar și primarul pentru că vremea aceea în Guégon era o singură cârciumă cu terasă și aceea se numea La Frigale. Dar în afară de asta, în timpul zilei cârciuma era plină de copii pentru că familiile găseau la vremea amiezii La Frigale o mâncare ieftină și bună, chiar mult mai ieftină decât dacă ai fi gătit singur acasă. Cârciuma era folosită de întreaga comunitate ca și cum ar fi fost în același timp cămin cultural, sală de festivități, sală de dans și cinematograf. Când priveai râul de pe terasă, abia atunci realizai că La Frigale fusese cândva o cetate din care se păstrase un singur zid ca un dinte stâncos pe care se mai cunoșteau crenelurile îndulcite de meșteri într-un contur de balustradă. 

Dar urmele garnizoanei medievale de altădată se vedeau peste tot prin comună care păstrase până și piesele grele de artilerie din catapulte. Multe dintre aceste rămășite se puteau vedea integrate de artiștii locali în fundația  monumentelor. În stațiile de autobuz adăposturile păstrau încă rastelele de suliți și armele de infanterie transformate acum în coșuri de gunoi cu sigla primăriei.

Dacă te uitai cu atenție la brațele muncitorilor mulți dintre ei aveau tatuat mai jos de cot un bulldog care era semnul Legiunii Străine. În zonă erau două surse importante de joburi - combinatul siderurgic și Regimentul Străin nr. 1 din Guégon care recruta pentru Djibouti. 

La cârciumă se ajungea ușor din combinat,  trebuia doar să treci de parcarea camionagiilor, să urci niște trepte și ajungeai direct în cârciumă bucurându-te de o priveliște superbă, până departe privirea era încântată de un peisaj montan rar întâlnit care avea în fundal oceanul și cerul într-o întâlnire inefabilă atât de intimă, încât ți se părea că vezi siluete de balene printre nori ca și cum cerul ar fi devenit o mare răsturnată prin care poți să vezi toate corăbiile naufragiate din istorie și toate creaturile abisurilor de care oamenii știau doar din visuri și legende. Aerul era deasemenea foarte proaspăt să-l iei cu mâna, să-l ridici de la pământ și să-l întinzi pe pâine ca pe unt. Abia când priveai comuna de pe terasa cârciumei, care se deschidea ca o carieră de piatră direct din munte, înțelegeai de ce această localitate nu a fost cucerită niciodată în nici un război – casele erau foarte vehi în Guégon, făcute din piatră cu gresie pe acoperiș, fiecare în stilul breton cu contraforți pe fiecare perete cu o poziție specială în așa fel încât, întreaga comună părea o fortăreață plină de străzi pietruite înguste de fugă. Chiar în centrul comunei se aflau niște izvoare adunate acum de pompele unei fântâni arteziene care fuseseră folosite și de celți,  bretoni sau vikingi pentru a face față asediilor. Nici în timpul ocupației hitleriste, Guégon nu fusese o comună ocupată, fiind fieful Rezistenței Franceze, luptătorii din Rezistență plimbâându-se ziua în amiaza mare cu însemnele Mișcării de Rezistență pe mâneca hainei. Nici romanii pe vremea lui Cezar nu au avut curaj să urce până aici.  

Acum siderugiștii și camionagii se pregăteau de greavă pentru că auziseră că Arcellor Mittal vrea să vândă site-ul și să închidă combinatul care mergea în pierdere. Șeful sindicatului siderurgiștilor și șeful sindicatului camionagiilor tocmai fuseseră la guvern la niște discuții la care fusese invitat și președintele țării Emmanuel Macron. Sindicaliștii propuneau chiar o naționalizare a site-ului, dar președintele nici nu voia să audă, asta însemnând un atac la adresa investitorilor din Franța și o cădere a burselor. 

-  Să iei cu combinat siderurgic din Guégon cu te miri ce, zise șeful  sindicaliștilor, Pierre Vaillat cu o codiță împletită celtică deasupra urechii stângi, să te folosești de oameni să faci profit ani de zile și acum să-l vinzi, nu se poate așa ceva.  Cum să ne conducem gospodăriile ? Macron ne ia locurile de muncă, și ce pune în loc ? Rien de rien.  Mâine dimineață începem greva. Primul shift se adună la ora 9.00 la poartă în parcare. Începem greva finuț cu un singur schimb, dar dacă nu primim mâine un mesaj de la președinte, celelate două shift-uri ocupă drumurile din spre Dijon și dintre Clermont-Ferrand a doua zi, spuse șeful sindicaliștilor privind spre masa de la intrare în care stătea șeful poliției și primarul, vorbind în așa fel încât să fie auzit. Șeful poliției auzise bineînțeles totul, dar se prefăcea foarte atent la discuția cu primarul care-i șoptea ceva important. 

-  O să vadă ei, la ora 9.00 zise șeful poliției zâmbind din buzele subțiri ce supriză îi așteaptă la poartă.

A doua zi sindicaliștii își începură protestul  ajungând în parcarea camionagiilor. Pierre Vaillant tocmai împărțea niște steaguri cu sigla sindicatului, când veni un camionagiu în fugă spunând :

-  Șefu’ trebuie să veniți să vedeți ceva. Acum. Neapărat.

Ajuns în parcare, șeful privi uluit rândurile de jandarmi care făceau în jurul parcării ziduri albastre de câte trei patru șiruri. 

-  De

